નોંધનીય છે કે વર્ષ 2002માં ગુજરાતમાં થયેલા કોમી રમખાણો દરમિયાન ત્રણ દિવસમાં 1000 લોકોને મોતને ઘાટ ઉતારવામાં આવ્યા હતા. જેમાં મોટા ભાગના મુસ્લિમ હતા. આ રમખાણોની હચમચાવી મુકનારી ઘટનાઓ પૈકી એક નરોડા પાટિયા કાંડમાં 97 લોકોની કરપીણ હત્યા કરવામાં આવી હતી. સીટની વિશેષ અદાલતે નરોડા પાટિયા કાંડ કેસમાં ભાજપનાં મહિલા ધારાસભ્ય માયાબેન કોડનાની, બજરંગ દળના નેતા બાબુ બજરંગી તથા અન્ય 29 આરોપીઓને દોષિત જાહેર કર્યા હતા.